Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 79/12/4401	Komárno, 19.3.2012
EEČ : 2-30-29-2012

U Z N E S E N I E

Trestná vec:	obvinený XXXXX 
Trestný čin:	návod  na pokračujúci trestný  čin krádeže spáchaného v spolupáchateľstve  podľa § 10 odsek 1 písmeno b) k § 9 odsek 2 k § 247 odsek 4 Trestného zákona číslo 140/1961 Zbierky zákonov v znení zákona číslo 253/2001 Zbierky zákonov

Rozhodol: 	prokurátor Okresnej prokuratúry Komárno
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
Skutková veta:
v presne nezistenom čase od 21.00 hodiny dňa 19.decembra 2000 do 9.00 hodiny dňa 20. decembra 2000 naviedol XXXXX, narodeného XXXXX v XXXXX, bytom XXXXX, ulica XXXXX č. XXXXX okres XXXXX, XXXXX, narodeného XXXXX 1966 v XXXXX, okres XXXXX, bytom XXXXX XXXXX, okres XXXXX, XXXXX, narodeného  XXXXX v XXXXX, bytom XXXXX, XXXXX č. XXXXX, okres XXXXX  a XXXXX, narodeného XXXXX v XXXXX, bytom XXXXX - XXXXX, ulica XXXXX okres XXXXX na spáchanie pokračujúceho trestného činu krádeže v spolupáchateľstve podľa § 9 odsek 2 k § 247 odsek 2  písmeno a), odsek 4 Trestného zákona č. 140/1961 Zb. účinného do 31.decembra 2005, z ktorého  sú menovaní obvinení uznesením o vznesení  obvinenia zo dňa 5. apríla 2001, pod ČVS: OUJP-280/10-2001 takým spôsobom, že XXXXX oslovil XXXXX, XXXXX, XXXXX a XXXXX, ktorým povedal, že si môžu odrobiť ich dlhy voči nemu tým, že v obci XXXXX, v pivničnej oblasti zv. XXXXX kde sa nachádzajú  pivnice s vínom, odcudzia víno so sudmi a demižónmi, ktoré  následne odnesú do areálu bývalého ŠM XXXXX v časti zvanej XXXXX, čo aj následne obvinení urobili.
Právna veta:
lebo je trestné stíhanie neprípustné podľa § 9 odsek 1 písmeno d, proti tomu kto zomrel.
Odôvodnenie:
          Vyšetrovateľ PZ vydaním uznesenia podľa ustanovenia  § 163 odsek 1) Trestného poriadku č. 141/1961 Zb. účinného do 31.12.2005 vzniesol obvinenie XXXXX narodenému dXXXXX v XXXXX, za návod na pokračujúci trestný čin krádeže spáchaného v spolupáchateľstve podľa § 10 odsek 1 písmeno b) k § 9 odsek 2 k § 247 odsek 2  písmeno a), odsek 4 Trestného zákona č. 140/1961 Zb. účinného do 31.decembra 2005 na tom skutkovom základe, že v presne nezistenom čase od 21.00 hodiny dňa 19. decembra 2000 do 9.00 hodiny dňa 20. decembra 2000 naviedol XXXXX, narodeného XXXXX, bytom XXXXX, okres XXXXX, XXXXX, narodeného XXXXX XXXXXXXXXX, okres XXXXX, bytom XXXXX, okres XXXXX, XXXXX, narodeného  XXXXX, bytom XXXXX  a XXXXX, narodeného XXXXX v XXXXX XXXXX, bytom XXXXX, okres XXXXX na spáchanie pokračujúceho trestného činu krádeže spáchaného v spolupáchateľstve podľa § 9 odsek 2 k § 247 odsek 2  písmeno a), odsek 4 Trestného zákona č. 140/1961 Zb. účinného do 31.decembra 2005, z ktorého  sú menovaní obvinení uznesením o vznesení  obvinenia zo dňa 5. apríla 2001, pod ČVS: OUJP-280/10-2001 takým spôsobom, že XXXXX oslovil XXXXX, XXXXX, XXXXX a XXXXX, ktorým povedal, že si môžu odrobiť ich dlhy voči nemu tým, že im povedal a upresnil, že v obci XXXXX, v pivničnej oblasti zv. XXXXX, kde sa nachádzajú  pivnice s vínom, majú odcudziť  víno so sudmi a demižónmi, ktoré majú následne odniesť do areálu bývalého ŠM XXXXX, v časti zvanej XXXXX, čo aj následne obvinení urobili.
Vyšetrovateľ PZ  podľa § 173 odsek 1 písmeno a) Trestného poriadku č. 141/1961 Zb. účinného do 31.12.2005 dňa  19. septembra 2003 prerušil trestné stíhanie vo vyššie uvedenej veci, pretože nebolo možné  pre neprítomnosť obvineného vec náležite objasniť. Následne dňa 26. januára 2012, podľa ustanovenia § 228 odsek 5 rozhodol vyšetrovateľ PZ o pokračovaní v trestnom stíhaní vo vyššie uvedenej veci, pretože dôvod na prerušenie trestného stíhania pominul.
    	Obvinený XXXXX, narodený XXXXX v XXXXX bol rozsudkom Okresného súdu XXXXX č.k. XXXXX zo dňa XXXXX vyhlásený za mŕtveho, uvedený rozsudok nadobudol právoplatnosť dňa 16. júna 2008. Za deň jeho smrti bol určený deň XXXXX. 
Podľa ustanovenia § 215 odsek 1 písmeno d) Trestného poriadku s poukazom na ustanovenia § 9 odsek 1 písmeno d) Trestného poriadku, prokurátor  zastaví trestné stíhanie, nakoľko je trestné stíhanie neprípustné proti tomu, kto bol vyhlásený za mŕtveho.
Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor